Аднак нельга сказаць, што для таго, каб беларусы меней ужывалі алкагольных напояў, нічога не робіцца. Напрыклад, у Заводскім раёне Мінска шмат гадоў спрабуюць змагацца за тое, каб яго жыхары менш злоўжывалі спіртным. Па словах Іны ПУСТАВІТ, намесніка галоўнага ўрача па арганізацыйна-метадычнай рабоце 21-й цэнтральнай раённай паліклінікі Заводскага раёна Мінска, сакратара камісіі па барацьбе з п'янствам Заводскага раёна, ужо праводзіцца шмат культурна-масавых і спартыўных мерапрыемстваў, каб заняць дзяцей і іх бацькоў, студэнтаў і працуючую моладзь па інтарэсах. Таксама ў раёне спрабавалі ў якасці эксперымента абмяжоўваць час продажу алкаголю. Аднак існуючае заканадаўства гэтага не дапускае: такога плана абмежаванні можна ўвесці ці падчас правядзення выпускных вечароў, ці падчас масавых спартыўных мерапрыемстваў, накіраваных на папулярызацыю здаровага ладу жыцця. А абмежаванне продажу ў начны час пад гэты пункт не падпадае.